તમારું સંશોધન એવું હોવું જોઈએ કે વાટાઘાટ માટેનો યોગ્ય સમય ક્યારે છે એ વિશે તમને ખબર હોવી જોઈએ. સામાન્ય રીતે પ્રોજેક્ટ જેવો શરૂ થાય ત્યારે સાધારણ રીતે બિલ્ડર સાથે વાટાઘાટ માટેની વધુ તક રહે છે, કારણ કે એ વખતે તેઓ ભંડોળ એકઠું કરવા વધુ ને વધુ ફ્લૅટ બુક થાય એવી ઇચ્છા ધરાવે છે અને વળી પ્રોજેક્ટનો જોરશોરથી પ્રચાર થાય એવી પણ ઇચ્છા રાખતા હોય છે. મોટે ભાગે જ્યારે પ્રોજેક્ટ પૂરો થવા આવે ત્યારે પણ અમુક ફ્લૅટ જે વેચાયા વગરના હોય છે એને માટે ડેવલપર સાથે વાટાઘાટ કરવાનો સમય પાકી ગયેલો ગણાય છે, કારણ કે એ સમયે ડેવલપરને પ્રોજેક્ટ બંધ કરવાની ઉતાવળ હોય છે.